hu hu hu hu en hu en hu hu hu hu hu hu hu en hu hbs_lat hu cs pl hu ms en hu hu fr hu de hu hu hu hu pl hu hu hu hu hu hu hu hu hu hu hu hu hu hu hu ms hu hu hu cs hu hu hu hu hu en de en fr en en de hu de fr en hu hu hu hu hu hu en fr hu hu hu hu en hu hu hu en
Kambodzsa - GYEREKEKKEL - Angkor Tours
KAMBODZSA | INFO                                                       KETTESBEN | GYEREKEKKEL | BARÁTOKKAL
1. nap Budapest - Doha
Indulás Budapestről 16.20-kor. Átszállás Dohában (23.35-02.35).
2. nap Doha - Siem Reap
Továbbrepülés Siem Reapbe. Érkezés Kambodzsába (14.05). Vízum, belépés. Transzfer a szállásra.
3. nap Siem Reap - Ta Prohm (barangolás a fagyökerek között)
Reggeli után kirándulás az angkori területre: megálló a hajdani királyi medencénél, Srah Srangnál, majd a vadromantika legismertebb templomát, a Ta Prohmot fedezzük fel, ahol a falakat, kapukat és tornyokat ma is a kapokfák combvastagságú gyökerei és liánjai tartják fogságban. Visszafelé megálló a víztározó mellett, egy hamisítatlanul autentikus piacon, a környék legnépszerűbb „reggeliző helyén”. Visszatérünk a hotelbe és lehűtjük magunkat a medence partján. Délután a belváros felfedezésére indulhatunk, szabadon csavargunk az Öreg Piacon és a környező fagyizók, kávézók, üzletek forgatagában, és akár a tuktukozást is kipróbálhatjuk.
4. nap Siem Reap - Kulen Park (állatmenedék) - Kbal Spean (kirándulás) - Banteay Srei (pillangópark)
Reggeli után északra indulunk a Kulen Nemzeti Parkba, amelynek trópusi örökzöld erdeje kellemes kikapcsolódás a templomok világából. Szakember vezetésével körbesétálunk az ACCB-ben, Kambodzsa első állatvédő központjában, amely a kihalásban lévő állatfajok védelme mellett kötelezte el magát. Gibbonokkal, makákókkal, különleges madarakkal és teknősökkel ismerkedünk meg, és ha nagy szerencsénk van, még akár a nappal rejtőzködő tobzoskákat vagy tarajos sülöket is megpillanthatjuk.  Ezután Kbal Spean faragott folyómedréhez és vízeséséhez kapaszkodunk fel (kb. kétórás erdei kirándulás, 5-6 éves gyerekek is teljesjteni tudják, csak esetleg nyugodtabb tempóban). Később visszautazunk az angkori terület felé, de félúton megállunk a legszebb khmer templomnál, a kedves Banteay Srei színes kőcsipkékkel díszített szentélyeinél. A rózsaszín mészkőbe faragott mitikus történetek és istenalakok egészen közelről csodálhatóak meg a templom apró méretének köszönhetően. Itt akár falatozhatunk is egyet, vagy lehűtjük magunkat egy friss kókuszdió hűvös levével. Délután kellemes sétát teszünk a Banteay Srei Pillangópark szabadon rebbenő lakói között, és megkóstoljuk a házi pálmacukrot is a bejárat előtt. Késő délután visszatérünk Siem Reapbe.
5. nap Siem Reap - Phnom Bok - Gibbon kötélpark - Angkor Thom
Reggel újabb kaland vár ránk: Kipróbálhatjuk, milyen érzés a romokat beborító erdő lombkoronája fölött repülni a Flight on the Gibbon kalandparkban (6 éves kor felett). Házias ebédet is kapunk a kalandbázison, majd hazafelé Angkor utolsó fővárosába utazunk: a XII. században épült Angkor Thom: mindenekelőtt a Bayon Buddha-arcai és reliefjei, a Baphuon templomhegye, Phimeanakas piramisa, az Elefántos és a Leprás király terasza vár ránk.  Visszatérünk Siem Reapbe.
6. nap Siem Reap - Cultural Village skanzen/ hajózás a Tonle Sap tavon - Angkor Wat (Tuk Tuk-kal Angkorba)
Délelőtt egy skanzenbe indulunk Siem Reapben (Cambodian Cultural Village), ahol az ovis- kisiskolás korosztály számára is érthető kis kiállításokat, folklór előadásokat tekinthetünk meg. Visszafelé megállhatunk a Senteurs d ’Angkor manufaktúrában, ahol megcsodálhatjuk, hogyan készül el pillanatok alatt egy kosárka pálmalevélből, hogyan készülnek a füstölők, és egyéb khmer illatszerek, mind-mind környezetbarát módon és természetes anyagokból. A felnőttek még egy jó khmer feketekávét is megkóstolhatnak.
Alternatív programként a nagy tó, a Tonle Sap kikötőjébe utazhatunk (40 perc), ahonnan hajókirándulással úszó települést látogatunk meg. Minden korosztály számára elgondolkodtató látni a mindig mosolygó, őszintén kedves helyiek számunkra elképzelhetetlenül nehéz életkörülményeit. Ebédre visszaérünk a városba.
Délután a hindu korszak legnagyobb templomkolosszusát, Angkor Wat galériáit, folyosóit és tornyait járjuk be. Rácsodálkozunk, tanulunk és szemlélődünk. Naplementéig maradunk, hogy a világ legnagyobb temploma felvegye narancsos színét. Visszatérünk a szállodába.
7. nap Siem Reap - Phnom Penh (királyi palota)
Korán reggel repülünk Kambodzsa fővárosába, Phnom Penhbe. Érkezés után felfrissítjük magunkat egy francia kávézóban vagy egy fagyizóban a Mekong-parton. Délután meglátogatjuk a Királyi palotát. Falai között található az Ezüst pagoda, amelynek padlóburkolata finoman mintázott ezüstlapokból áll. A pagoda és a hozzá tartozó épületek Kambodzsa történetének számos rendkívül fontos emlékét őrzik. Itt láthatunk néhányat a fennmaradt pálmalevélre írt szent könyvekből, a történelem viharait átélt Buddha szobrokból, illetve egy ezüstből készült angkori időből származó bika szobrot, amely egyedülálló műtárgy. Este sétálhatunk a Mekong-sétányon, ahol ilyenkor felélénkül az élet, bámulatos választékát találjuk sült vagy főtt egyfalatos ételeknek. A látvány magával ragadó, a kóstolgatással azért legyünk óvatosak!
8. nap Phnom Penh - Phnom Tamao (egy nap Baluval/ Sir Kánnal)
Egész napos túra „a színfalak mögött” a Phnom Tamao állatvédő központban. 2 alap program közül választhatunk: vagy a 120 örvös medvét gondozó táborban serénykedünk megtanulva mindazt, amit e medvék életéről, mentésük körülményeiről tudni érdemes, majd előkészíteni az ebédjüket, délután pedig élvezni, ahogy az általunk ide-oda elrejtett gyümölcsöket keresgélik az erdei környezetben. A másik program során a központ egyéb befogadott állataival: nagymacskákkal és majmokkal ismerkedünk, persze a megfelelő távolságból. Itt lehetőségünk nyílik elefántokkal is találkozni, sőt, meg is ajándékozhatjuk őket banánnal és egyéb finomságokkal. Késő délután érünk vissza Phnom Penhbe.
9. nap Phnom Penh - Sihanoukville
Reggeli után kényelmes kicsekkolás, transzfer a repülőtérre és repülés (1 óra) Kambodzsa tengerpartjára, Sihanoukville-be. Transzfer a szállásunkra
10.-12. nap Sihanoukville (4 éj)
Reggeli után pihenés a tengerparton.
13. nap Sihanoukville - Siem Reap - Doha
Reggeli után pihenés a tengerparton, majd repülés Siem Reapbe. Átszállás és repülés 18.25-kor tovább Doha felé.
14. nap Doha - Budapest
Átszállás Dohában (22.4-01.50). Érkezés Budapestre (06.00).
1800 EUR/fő - GAZDASÁGOS
SOK SAN BEACH RESORT
2200 EUR/fő - HANGULATOS
2800 EUR/fő - RENDKÍVÜLI
BELMOND LA RESIDENCE d’ANGKOR
RAFFLES HOTEL LE ROYAL
SIX SENSES KRABEY ISLAND
EGYEDI ÚTVONAL FELÁR NÉLKÜL
Utazásunk miért ne legyen olyan, ami illeszkedik hozzánk: legyen hosszabb, rövidebb, ezt hagyjuk ki, azt tegyük be…
Bízza ránk a tervezés gondját. Próbálja ki milyen, ha utazását profi és a munkájukat nagyon szerető emberekkel együtt gondolhatja ki.
1012 Bp., Attila út 121.
Nyitva: K, CS: 09.00-15.00
KÖVESSEN A FACEBOOKON IS!
Elfogadom az Adatkezlési Szabályzatban foglalt feltételeket.
© Copyright 2016 | Angkor Tours